251 
vidt mig bekjendt har imidlertid Ingen senere gjenoptaget Drøftelsen 
heraf. Men sæt ogsaa, at jeg bestemt og afgjørende havde forenet 
de omtalte Arter, saa er jo Dr. L. ikke berettiget til at betegne 
Foreningen som Inkonsekvense uden at fore Beviis for sin Paastand, 
og dette Beviis burde vel fylde.stgjorende udvikle , at L. vulgaris 
Yarr. og L. lineata Kr. ere nærmere beslægtede, eller dog ligesaa 
nær som L. vulgaris og L. barbata. Men dette Beviis er Dr. L. 
til Dato skyldig, og hans Bebreidelse for Inkonsekvense er altsaa 
i ethvert Tilfælde kun en los Inkrimination. • 
Naar endelig Dr. L. troer at maatte udtale sin Dadel over. at 
der i min Text til »den almindelige Ringbug (Danmarks Fiske II, 
534 — 537) er indkommet meget, der rimeligviis slet ikke vedkom- 
mer den«: skal jeg blot oplyse, at dette Meget tilsammenlagt be- 
løber sig til syv eller otte Linier, og saa tydeligt og bestemt er 
betegnet som blot vedkommende den engelske Form , at al For- 
virring eller Sammenblanden er næsten umulig. 
For den Omhu, hvormed Dr. L. har sorget for min Oplysning, 
skylder jeg ham vistnok Gjengjæld , og det glæder mig derfor, at 
kunne hjælpe ham tilrette i et Punkt, der synes at have brydt ham 
endeel, og med Hensyn til hvilket han selv dolerer over sin Kund- 
skabs Ufuldkommenhed. Han bemærker (1. c. S. 174 i anden Note), 
at den engelske stribede Liparis's Udbredelse mod Syd endnu ikke 
vides, og tilfoier: »Donovans Exemplarer vare fra Billingsgate, et 
Sted, som jeg ikke finder opfort i de mig tilgjængelige geographiske 
Haandboger, og hvis Beliggenhed derfor er mig ubekjendt.« Bil- 
lingsgate er simpelthen — og har i mindst 500 Aar været — dét 
londonske Fisketorv, vor Gammel - Strand , men efter en betydeligere 
Maalestok. I engelske Romaner fra Peregrine Pickle til Little Dorrit 
fremtræder denne Lokalitet jevnligt , og man moder nu og da 
»a matron of Billingsgate« som en zirligere Betegnelse for vort 
danske »Fiskerkjælling«. Dog ogsaa i Yarrells Fiskebog vil man, 
naar man gjennemgaaer den med Opmærksomhed, finde Underretning 
om Billingsgate (til Ex. 1, 125 i forste Udg.). For yderligere Op- 
lysninger maa jeg henvise Dr. L. til Leighs new pioture of London 
og lignende Skrifter, eller, dersom han attraaer en graphisk 
Fremstilling af Stedet, til Thomas Millers picturesque sketches of 
London o.s.v. 
